Yale Law School

parapamje|300x300px| Dhoma e leximit të bibliotekës së Shkollës së Ligjit
parapamje|300x300px| Salla e ngrënies e Shkollës së Ligjit 

Shkolla e Ligjit e Yale (en: Yale Law School) është shkolla e ligjit e Yale University, e cila ndodhet në New Haven, Connecticut, ShBA. E themeluar në vitin 1824, Yale Law School ofron ciklet e studimit JD, LL. M., JSD, MSL dhe studimet e Ph.D. në Drejtësi. 

Madhësia e vogël si dhe prestigji i shkollës e bëjnë procesin e pranimit më selektivin të çdo shkolle ligji në Shtetet e Bashkuara, me një normë pranimi prej 6.7% në ciklin 2017-18. Yale Law School çdo vit renditet e para shkollë ligji në rang kombëtar nga US News dhe World Report, që kur revista filloi botimin e renditjen e shkollave të ligjit.ABA Journal , "It's Official: Yale Law School Tops US News Rankings," April 23, 2009 (2010 rankings). See also: Yale Daily News , "Yale Law still number one," March 16, 2011 (2012 rankings). Gjerësisht e konsideruar si shkolla e ligjit më e mirë në vend, Yale Law School është një nga shkollat më prestigjoze në botë. 

Yale Law School ka prodhuar një numër të konsiderueshëm liderash në fushën e ligjit dhe në politikë, përfshirë presidentët e Shteteve të Bashkuara Gerald Ford, Bill Clinton dhe ish-Sekretaren amerikane të Shtetit dhe kandidaten presidenciale Hillary Clinton. Ish-presidenti William Howard Taft ishte profesor i së drejtës kushtetuese në Shkollën e Ligjit të Yale-it nga viti 1913 derisa dha dorëheqjen për t'u bërë Kryetar i Gjykatës Supreme të Shteteve të Bashkuara në vitin 1921. Alumnit gjithashtu përfshijnë anëtarët aktualë të Gjykatës Supreme të Shteteve të Bashkuara, Clarence Thomas, Samuel Alito, Sonia Sotomayor dhe Brett Kavanaugh, si dhe një numër i ish-gjyqtarësh, përfshirë Abe Fortas, Potter Stewart dhe Byron White; një numër krerë shtetesh në mbarë botën, përfshirë Karl Carstens, presidentin e pestë të Gjermanisë dhe Jose P. Laurel, presidentin e tretë të Republikës së Filipineve; pesë senatorë aktualë të SHBA; ish- guvernatorin e Kalifornisë dhe guvernatorin aktual të Rhode Island. 

 Burim i të dhënave 

 Lidhje të jashtme 
 Faqja zyrtare

Shih edhe 
 Yale University
 Ivy League

Kategoria:Shkolla Ligji
Kategoria:Universitete dhe kolegje në Shtetet e Bashkuara
Kategoria:Universitete Anglosaksone
Kategoria:Ivy League